Atol

Atol atau pulau cincin adalah sebuah pulau (atau pulau-pulau) batu karang yang mengelilingi sebahagian atau keseluruhan sesebuah lagun. 

Perkataan "atol" (bahasa Inggeris , atoll) berasal dari bahasa Dhivehi yang dituturkan di Maldives, iaitu atholhu (Dhivehi: އަތޮޅު, )OED. Ia pertama kali digunakan dalam bahasa Inggeris pada tahun 1625 sebagai atollon.

Charles Darwin mengakui sumber asalnya dan menyebut dalam karya beliau The Structure and Distribution of Coral Reefs.

Pembentukan
Atol lebih sering terbentuk di kawasan tropika hasil pengumpulan organisma-organisma yang tertarik kepada suhu tinggi hasil kegiatan gunung berapi bawah laut lalu menumpuk di batu-batu karang sekitar gunung yang mula memendap setelah pupus dan terhakis oleh pergerakan laut.

Turutan pembentukan ini didasarkan catatan Darwin tahun 1842 dalam pelayaran HMS Beagle dari 1831 hingga 1836 yang memerhatikan atol-atol di selatan Lautan Pasifik.

Pengagihan

Diduga terdapat kira-kira 440 atol atau pulau cincin di dunia ini.

Pengagihan atol di seluruh dunia bersifat instruktif: sebahagian besar atol dunia terletak di Lautan Pasifik (dengan penumpuan di Kepulauan Tuamotu, Kepulauan Caroline, Kepulauan Marshall, Kepulauan Laut Karang, dan kumpulan pulau Kiribati, Tuvalu dan Tokelau) dan Lautan Hindi (Atol di Maldives, Lakshadweep, Kepulauan Chagos, dan Kepulauan Luar di Seychelles). Lautan Atlantik tidak mempunyai kumpulan besar atol selain daripada lapan atol di timur Nicaragua yang dimiliki oleh Pentadbiran San Andrés dan Providencia, Colombia di Laut Caribbean.

Lihat juga
 Benua
 Terumbu karang
 Pulau
 Semenanjung

Rujukan

Bacaan lanjut

Darwin, C. 1842. The structure and distribution of coral reefs. London.
Dobbs, David. 2005. Reef Madness : Charles Darwin, Alexander Agassiz, and the Meaning of Coral.  Pantheon. ISBN 0-375-42161-0
Fairbridge, R. W. 1950. Recent and Pleistocene coral reefs of Australia. J. Geol., 58(4): 330–401.
McNeil, F. S. 1954. Organic reefs and banks and associated detrital sediments. Amer. J. Sci., 252(7): 385–401.

Pautan luar
Formation of Bermuda reefs
Darwin's Volcano - a short video discussing Darwin and Agassiz' coral reef formation debate

 
Bentuk pantai dan laut
Pulau